CELEX: 62011CA0528
Language: lv
Date: 2013-05-30 00:00:00
Title: Lieta C-528/11: Tiesas (ceturtā palāta) 2013. gada 30. maija spriedums ( Administrativen sad Sofia-grad (Bulgārija) lūgums sniegt prejudiciālu nolēmumu) — Zuheyr Frayeh Halaf / Darzhavna agentsia za bezhantsite pri Ministerskia savet (Patvērums — Regula (EK) Nr. 343/2003 — Dalībvalsts, kura ir atbildīga par trešās valsts valstspiederīgā patvēruma pieteikuma izskatīšanu, kas iesniegts kādā no dalībvalstīm, noteikšana — 3. panta 2. punkts — Dalībvalstu rīcības brīvība — Apvienoto Nāciju Augstā komisāra bēgļu jautājumos biroja loma — Dalībvalstu pienākums aicināt šo iestādi sniegt atzinumu — Neesamība)

3.8.2013   
            
            
               LV
            
            
               Eiropas Savienības Oficiālais Vēstnesis
            
            
               C 225/12
            
         Tiesas (ceturtā palāta) 2013. gada 30. maija spriedums (Administrativen sad Sofia-grad (Bulgārija) lūgums sniegt prejudiciālu nolēmumu) — Zuheyr Frayeh Halaf/Darzhavna agentsia za bezhantsite pri Ministerskia savet
   
   (Lieta C-528/11) (1)
   
   (Patvērums - Regula (EK) Nr. 343/2003 - Dalībvalsts, kura ir atbildīga par trešās valsts valstspiederīgā patvēruma pieteikuma izskatīšanu, kas iesniegts kādā no dalībvalstīm, noteikšana - 3. panta 2. punkts - Dalībvalstu rīcības brīvība - Apvienoto Nāciju Augstā komisāra bēgļu jautājumos biroja loma - Dalībvalstu pienākums aicināt šo iestādi sniegt atzinumu - Neesamība)
   2013/C 225/19
   Tiesvedības valoda — bulgāru
   
      Iesniedzējtiesa
   
   
      Administrativen sad Sofia-grad
   
   
      Lietas dalībnieki pamata procesā
   
   
      Prasītājs: Zuheyr Frayeh Halaf
   
   
      Atbildētāja: Darzhavna agentsia za bezhantsite pri Ministerskia savet
   
   
      Priekšmets
   
   Lūgums sniegt prejudiciālu nolēmumu — Administrativen sad Sofia-grad — Padomes 2003. gada 18. februāra Regulas (EK) Nr. 343/2003, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts pilsoņa patvēruma pieteikuma izskatīšanu, kas iesniegts kādā no dalībvalstīm (OV L 50, 1. lpp.), 3. panta 2. punkta interpretācija — Patvēruma pieteikums, kas jau ir iesniegts citā dalībvalstī — Dalībvalsts, kas ir saņēmusi pieteikumu, pienākums uzņemties atbildību par patvēruma pieteikuma izskatīšanu, pamatojoties uz suverenitātes klauzulu, kas paredzēta minētās regulas 3. panta 2. punktā, ja atbildīgās dalībvalsts tiesību akti un prakse patvēruma jomā neatbilst starptautiskajiem cilvēktiesību noteikumiem un Eiropas Savienības Pamattiesību hartas 18. pantam — Dalībvalsts, kas ir saņēmusi pieteikumu, tiesiskais regulējums, kurā nav noteikti nedz suverenitātes klauzulas piemērošanas kritēriji, nedz procesuālo tiesību normas — Neatbilstības Eiropas Savienības tiesību aktiem patvēruma jomā pieļaujamie pierādījumi, ja nav Tiesas sprieduma, kurā konstatēta patvēruma jomā atbildīgās dalībvalsts pienākumu neizpilde šo pārkāpumu dēļ
   
      Rezolutīvā daļa:
   
   
               1)
            
            
               Padomes 2003. gada 18. februāra Regulas (EK) Nr. 343/2003, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts pilsoņa patvēruma pieteikuma izskatīšanu, kas iesniegts kādā no dalībvalstīm, 3. panta 2. punkts ir jāinterpretē tādējādi, ka tas pieļauj, ka dalībvalsts, kura nav saskaņā ar šīs regulas III nodaļā izklāstītajiem kritērijiem noteikta par atbildīgo, izskata patvēruma pieteikumu, pat ja nav tādu apstākļu, kas pieļautu minētās regulas 15. pantā ietvertās humānās klauzulas piemērošanu. Šī iespējamība nav atkarīga no tā, ka atbildīgā valsts saskaņā ar minētajiem kritērijiem nav sniegusi atbildi uz pieprasījumu par attiecīgā patvēruma meklētāja atpakaļuzņemšanu;
            
         
               2)
            
            
               ja no Apvienoto Nāciju Augstā komisāra bēgļu jautājumos biroja dokumentiem izriet, ka dalībvalsts, kas saskaņā ar Regulas Nr. 343/2003 III nodaļā izklāstītajiem kritērijiem ir noteikta par atbildīgo, pārkāpj Savienības tiesību normas patvēruma jomā, dalībvalstij, kurā atrodas patvēruma meklētājs, atbildīgās dalībvalsts noteikšanas procesā nav pienākuma lūgt šīs organizācijas atzinumu.
            
         
      (1)  OV C 370, 17.12.2011.